Hun var leder for Oslo Kvinnesaksforening (1965–1968), leder i paraplyorganisasjonen Norske Kvinners Nasjonalråd (1968–1973) og visepresident i International Council of Women (1986–1991). Som leder i Oslo Kvinnesaksforening tok hun initiativ til den tverrpolitiske Aksjonen kvinner i kommunestyrene, som tok sikte på å øke kvinners politiske representasjon, og fikk med seg Einar Gerhardsen og Per Borten på aksjonen. Det ble gjennomført tilsvarende aksjoner i 1971 og 1979, i samarbeid med Torild Skard.